Η **Νικολίνα Ντόμπρεβα** (*Николина Константинова Добрева*, 9 Ιανουαρίου 1989), ευρέως γνωστή ως Νίνα Ντόμπρεβ, είναι καναδή ηθοποιός και μοντέλο. Έγινε περισσότερο γνωστή λόγω της συμμετοχής της στην σειρά The Vampire Diaries ως Elena Gilbert, Katherine Pierce,Amara και ως Tatia.Σήμερα, είναι αραβωνιασμένη με το γνωστό πρωταθλητή στη χιονοσανίδα Σον Ουάιτ "Shaun White".

Βιογραφικό
----------

Η Νίνα Ντόμπρεβ γεννήθηκε ως Νικολίνα Ντόμπρεβα στη Σόφια της Βουλγαρίας. Ο πατέρας της, Νικολάι Ντόμπρεβ είναι Βούλγαρος ειδικός υπολογιστών ενώ η μητέρα της, Μιχαέλα Κώνστανταϊν (πραγματικό όνομα: Μιχαέλα Κωνσταντίνοβα Ράντεβα) είναι καλλιτέχνης. Η Νίνα έχει επίσης ένα μεγαλύτερο αδερφό, τον Αλεξάντερ. Όταν ήταν μόλις 2 ετών, μετακόμισε με την οικογένεια της, στο Οντάριο (συγκεριμένα στη περιοχή Τορόντο) του Καναδά. Απο μικρή ηλικία ξεκίνησε μπαλέτο, μαθήματα χορού jazz και αργότερα ρυθμική γυμναστική. Φοίτησε σε δημόσιο σχολείο ενώ στη συνέχεια φοίτησε στο Wexford Collegiate School For the Arts στο Scarborough και το πανεπιστήμιο Ryerson στο Τορόντο με ειδίκευση στην κοινωνιολογία. Δεν ολοκλήρωσε τις σπουδές της, αφού αποφάσισε οτι θέλει να ακολουθήσει το επάγγελμα του ηθοποιού γι' αυτό και ξεκίνησε σπουδές υποκριτικής το 2008, σε δραματική σχολή του Τορόντο. Μιλάει άπταιστα αγγλικά και βουλγάρικα ενώ πλέον ζει στις Ηνωμένες Πολιτείες Αμερικής. Δουλεύοντας ως μοντέλο, οδηγήθηκε στις διαφημίσεις οι οποίες στη συνέχεια μετατράπηκαν σε οντισιόν για ταινίες. Λίγο αργότερα πήρε ρόλους σε κινηματογραφικές ταινίες, συμπεριλαμβανομένων: Fugitive Pieces, Away from her, Never Cry Werewolf και σε τηλεοπτικές σειρές όπως: The Next Generation. Το 2007, εμφανίστηκε στο μουσικό βίντεο του τραγουδιού You Got That Light των Wade Allain-Marcus και Ντέιβιντ Μπάουμ. Επίσης έπαιξε σε μια ταινία του MTV που ονομαζόταν The American Mall στο CTV. Επιπλέον είχε ένα μικρό ρόλο στο ερωτικό θρίλερ Chloe. Η ταινία είχε μεγάλη εμπορική επιτυχία.

Από το 2009 έως το 2017 πρωταγωνιστούσε στην σειρά Τhe Vampire Diaries, όπου έγινε γνωστή , στην οποία υποδύεται τον ρόλο των Elena Gilbert και Katherine Pierce.

Το 2014 είχε έναν μικρό ρόλο στην ταινία Let's be cops. Έπαιξε την Τζοσι, ένα κορίτσι που δουλεύει σε μια καφετέρια.

Το 2015 έπαιξε στην ταινία The Final Girls, η οποία έκανε πρεμιέρα στις 9 Οκτωβρίου.

Πρόσφατα η Νίνα ξεκίνησε γυρίσματα για μια νέα ταινία, η οποία θα έχει όνομα Crash Pad, ενώ μετά θα παίξει και σε μια άλλη ταινία η οποία θα γυριστεί στην Αφρική. Η Νίνα πλέον πρωταγωνιστεί με τον Vin Diesel στην ταινία "xXx3: Επανεκκίνηση". Επίσης θα έχει έναν βασικό ρόλο στην ταινία Flatllines.

Προσωπική ζωή
-------------

Τον Σεπτέμβριο του 2011, επιβεβαιώθηκε ότι η Ντόμπρεβ ήταν σε σχέση μαζί με τον συμπρωταγωνιστή της από τη σειρά *The Vampire Diaries*, Ίαν Σομερχάλντερ. Τον Μάιο του 2013, η σχέση αυτή τερματίστηκε. κάτι που επίσης επιβεβαιώθηκε αργότερα από τον ηθοποιό της σειράς *Teen Wolf* και φίλο του ζευγαριού, Colton Haynes.

Η Ντόμπρεβ δήλωσε ότι μετά το χωρισμό της από τον Σομερχάλντερ, "δεν βιαζόταν" για μια νέα σχέση. Παρόλα αυτά, στις 25 Σεπτεμβρίου 2013, επιβεβαιώθηκε ότι η Ντόμπρεβ ήταν σε σχέση με τον επαγγελματία χορευτή της σειράς *Dancing with the stars*, Ντέρεκ Χαφ, από τον Αύγουστο του 2013. Το ζευγάρι χώρισε μετά από μόλις έξι εβδομάδες σχέση.

Το 2015 επιβεβαιώθηκε ότι ήταν σε σχέση με τον ηθοποιό Austin Stowell.

Τον Απρίλιο του 2020 επιβεβαιώθηκε ότι διατηρεί σχέση με τον Αμερικανό τρείς φορές Ολυμπιονίκη πρώην αθλητή του Snowboard και του Skateboard Shaun White.

Βραβεία
-------

* Βραβείο People's Choice Αγαπημένου Ταιριάσματος στην Οθόνη,
* Βραβείο People's Choice Αγαπημένης Δραματικής Ηθοποιού στην Τηλεόραση,
* Τηλεοπτικό Βραβείο Teen Choice Καλύτερης Ηθοποιού - Φαντασία/Επιστημονική Φαντασία,
* Κινηματογραφικό Βραβείο Teen Choice Καλύτερης Ηθοποιού - Φαντασία,
* Βραβείο Νέων του Χόλιγουντ Καλύτερου συνόλου ηθοποιών,
* Τηλεοπτικό Βραβείο Teen Choice Καλύτερης Πρωτοεμφανιζόμενης Γυναίκας

Εξωτερικοί σύνδεσμοι (στα αγγλικά)
----------------------------------

Nina Dobrev, επίσημος λογαριασμός στο Twitter.

Αναφορές
--------

1. ↑  www.imdb.com/name/nm2400045/bio/.
2. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
3. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 11  Δεκεμβρίου 2014.
4. ↑  www.architecturaldigest.com/story/inside-nina-dobrevs-european-inspired-hollywood-home.
5. ↑  www.dirt.com/gallery/entertainers/actors/shaun-white-nina-dobrev-house-los-angeles-1203648847/.
6. ↑  storyandrain.com/article/tv-film-uncovered-nina-dobrev-cover-photos-interview.
7. ↑  deadline.com/2019/07/nina-dobrev-sick-girl-movie-wendi-mclendon-covey-jennifer-cram-indie-comedy-1202652447/.
8. ↑  www.imdb.com/name/nm2400045/.
9. ↑  Johnson, Zack. «Ian Somerhalder and Nina Dobrev: Why We Love Each Other». US Weekly. Ανακτήθηκε στις 12 Σεπτεμβρίου 2011.
10. ↑  Saad, Nardine. «Nina Dobrev and Ian Somerhalder split up». LA Times. Ανακτήθηκε στις 9 Μαΐου 2013.
11. ↑  Schumann, Rebecka. «Nina Dobrev, Ian Somerhalder Break Up Confirmed; Actor Colton Haynes Says 'Vampire Diaries' Stars Are Single [VIDEO]». International Business Times. Ανακτήθηκε στις 28 Ιουνίου 2013.
12. ↑  Chen, Joyce. «Nina Dobrev: "I'm in No Rush" for New Relationship After Ian Somerhalder Split». US Weekly. Ανακτήθηκε στις 14 Αυγούστου 2013.
13. ↑  «EXCLUSIVE: Nina Dobrev Dating — and FaceTiming — Derek Hough!». Life&Style Weekly. Αρχειοθετήθηκε από το πρωτότυπο στις 29 Σεπτεμβρίου 2013. Ανακτήθηκε στις 25 Σεπτεμβρίου 2013.
14. ↑  Chen, Joyce. «Nina Dobrev, Derek Hough Dating: How They Met!». Ανακτήθηκε στις 25 Σεπτεμβρίου 2013.
15. ↑  «Nina Dobrev & Derek Hough Are Dating!». Perez Hilton. Αρχειοθετήθηκε από το πρωτότυπο στις 29 Σεπτεμβρίου 2013. Ανακτήθηκε στις 25 Σεπτεμβρίου 2013.
16. ↑  Takeda, Allison (October 16, 2013). «Nina Dobrev Splits From Derek Hough: What Went Wrong». *Us Weekly*.. Ανακτήθηκε στις October 16, 2013.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 91111331
* LCCN: no2009100987
* ISNI: 0000 0000 6596 248X
* GND: 101852312X
* SUDOC: 185351964
* BNF: cb16530455v (data)
* BIBSYS: 11017514
* BNE: XX5406271

 |

 |